મને ખભામાં ઈજા ડિસેમ્બરમાં થઈ હતી. મેં રોહિતને એની જાણ કરી અને અમે સાથે બેસીને એવું પ્લાનિંગ કર્યું જેમાં ફિલ્મની તમામ ઍક્શન-સીક્વન્સ પહેલાં શૂટ કરી લેવામાં આવે. ‘ચેન્નઈ એક્સપ્રેસ’ની મોટા ભાગની ઍક્શન-સીક્વન્સ સેટ પર તૈયાર કરવામાં આવી હોવાથી શૂટિંગમાં કોઈ તકલીફ ન આવી. રોહિત માટે પણ મારે કહેવું પડે કે તે પોતાનું કામ જેટલું અદ્ભુત રીતે કરે છે એટલી જ સલામતી તે કામ બાબતમાં પણ રાખે છે. લોકોને જાણીને નવાઈ લાગશે કે ‘ચેન્નઈ એક્સપ્રેસ’માં મેં કોઈ ફેસ-ડબલ કે સ્ટન્ટમૅન વાપર્યો નથી કે એક પણ ઍક્શન-સીન કરવા માટે કેબલ કે વાયરનો ઉપયોગ કર્યો નથી.